# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 16

## மூர்த்தி (சனவரி 4, 2019 - சனவரி 11, 2019) (வாக்கு: 22|1|1)

### கேள்விகளும் கருத்துகளும்

கேள்விகளையும் கருத்துகளையும் இங்கு இடலாம்.
1. நீங்கள் அனுபவம் வாய்ந்தவர் உங்களுக்கு அணுக்கம் வழங்குவதில் மகிழ்ச்சியே இருந்தும் உங்கள் நிலைப்பாட்டை அறியவே இக்கேள்வி. நீங்கள் பொதுவாக விவாதங்களைத் தவிர்ப்பவர் என்பதை அறிகிறேன். பேச்சு:தொட்டமெட்ரை ஊராட்சி, பேச்சு:தீய கிளை நீர்வீழ்ச்சி, பேச்சு:லென்யாத்ரி குகைகள் போன்ற பக்கங்களில் இட்டக் கோரிக்கை நிறைவுறாத போது துணிந்து நீக்கல் நடவடிக்கை எடுத்திருக்கலாம். பக்கத்தில் எதனுடன் இணைக்க வேண்டுமென்று முன்னெடுப்பு செய்திருக்கலாம். இனித் துணிவுடன் அணுக்கத்தைப் பயன்படுத்த எப்படி தங்களைத் தயார்படுத்திக் கொள்வீர்கள் என்று அறிய விரும்புகிறேன்-நீச்சல்காரன் (பேச்சு) 16:40, 4 சனவரி 2019 (UTC)
1. :வணக்கம் நீச்சல்காரன்.
1. :விக்கிப்பிடியா என்பது வரும் தலைமுறைக்காகவும் உருவாக்கப்படும் ஒர் ஒப்பற்ற கலைக் களஞ்சியம். மொழிக்காக எதையாவது செய்ய வேண்டும் என்ற எண்ணத்துடன்தான் பெரும்பாலான பயனர்கள் விக்கிக்குள் வருகிறார்கள். சரியான புரிதலுடன் ஒவ்வொரு பயனரும் செயல்பட்டு இக்கலைக் களஞ்சியத்தை உருவாக்கினால் விவாதங்களுக்கு இங்கு வாய்ப்பே இருக்காது. இப்புரிதலுடன் இயங்குவதால் பொதுவாக நான் விவாதங்களைத் தவிர்த்து விடுகின்றேன். கிடைக்கும் ஓய்வு நேரத்தை விவாதத்திற்காக செலவழிப்பதைக் காட்டிலும் மேலும் ஒரு கட்டுரையை எழுதி கிடைத்த நேரத்தை பயனுள்ளதாக்கிக் கொள்ளலாம். என்பது என் எண்ணம்.
1. :தமிழ் விக்கிப்பீடியாவின் கொள்கைகளுக்கு உட்பட்டு எழுதப்படும் அனைத்து கட்டுரைகளையும் தக்க வைக்க வேண்டும் என்பதே எனது பார்வை. எனவே நீக்கல் நடவடிக்கை எடுப்பதற்கு முன்பாக குறைபாடுள்ள கட்டுரைகளை குறைந்த பட்சம் ஏற்றுக்கொள்ளக் கூடிய ஒரு கட்டுரையாக மாற்றிவிட முயற்சிக்கின்றேன். என்னால் இயலவில்லை என்று நான் கருதும்போதுதான் நீக்கல் பரிந்துரையை இடுகின்றேன்.
1. :எனது விக்கிப்பீடியா செயல்பாடுகள் என்றும் இதே கோணத்திலேயேதான் நகரும்.. நிர்வாகி என்ற சொல் பெயருடன் சேர்க்கப்படுவதால் புதியதாக நான் எதைக் கற்க வேண்டும் என்பதை அனுபவமுள்ள நிர்வாகிகள்தான் எனக்கு கற்பிக்க வேண்டும். துணிவுடன் அணுக்கத்தைப் பயன்படுத்துகிறேன் என்ற நினைப்பே ’நான் ஒரு நிர்வாகி’ என்ற தலைக்கனத்தை அளிப்பதாக உணர்கிறேன்.
1. :நன்றி நீச்சல்காரன்.--கி.மூர்த்தி (பேச்சு) 03:09, 5 சனவரி 2019 (UTC)
1. ::துணிவு கொள் என்பதைத் தவறாக எண்ண வேண்டியதில்லை, விக்கிப்பீடியாவின் கொள்கையைத் தான் குறிக்கிறேன். சுட்டிக் காட்டிய இடங்களில் எழுதியவருடனோ அல்லது நாமோ அப்பிழைகளை மாற்றியிருக்க வேண்டும் அப்படியே விட்டுவிடுவதால் விக்கியின் தரம் குறைகிறது என்பதைச் சுட்டிக்காட்டவே விழைகிறேன். சிக்கலான விசமத் தொகுப்புகளில் தீர்வை நோக்கிச் செல்லவேண்டுமே அன்றி விட்டுவிலகக்கூடாது என நினைக்கிறேன் அதுவே விக்கிப்பீடியாவின் வளர்ச்சிக்கு உதவும். நேரத்தைப் பயனுள்ளதாக்கிக் கொள்ள கட்டுரை எழுத விரும்புகையில் நிர்வாகி அணுக்கம் தேவையில்லைதானே. மேலும் தாங்கள் கட்டுரை எழுதுவதில் வல்லவர் பராமரிப்புப் பணிக்கு வருவீர்களானால் கட்டுரைப்பணியில் சுணக்கம் ஏற்படுமோ எனவும் அஞ்சினேன். இருந்தும் நீங்கள் விரும்பிக் கற்றுக்கொள்ள முனைவதால் வாழ்த்துக்கள்-நீச்சல்காரன் (பேச்சு) 12:20, 5 சனவரி 2019 (UTC)
1. தமிழிலக்கணத்தைக் கருத்திற் கொள்ளுங்கள்.--பாஹிம் (பேச்சு) 03:49, 9 சனவரி 2019 (UTC)
1. அனைத்து விக்கியிலும் பல வித கருவிகள், திட்டத்திற்கு ஏற்ப உருவாக்கப்பட்டும், மேம்படுத்தப்பட்டும், அதற்குரிய விதிமாற்றங்களும் நடைமுறைப் படுத்தப்பட்டே வருகின்றன. தற்போது விக்கியின் வழங்கிகள், ஒரு நிமிடத்திற்கான பங்களிப்பு ஏற்பு வேகத்தை அதிகப்படுத்தியுள்ளது. இது குறித்த அறிவிப்பு, நமது தொழினுட்ப ஆலமரத்தடியில் வந்துள்ளது. கி.மூர்த்தி, PAWS என்ற கருவி வழியே செய்த மாற்றங்களையே கூறுகிறீர்கள் என்றே எண்ணுகிறேன். அக்கருவி குறித்த அறிமுகத்தினை, நானே அவருக்குக் கூறினேன். செய்த மாற்றங்களில், தவறு இருப்பதாக, என்னால் அறியமுடியவில்லை. அத்தடை, கூடுதலான மனச்சுமையை அவருக்குத் தந்திருக்கலாம். அதற்குப் பிறகு, அக்கருவியை, அவர் பயன்படுத்தவில்லையென்றே எண்ணுகிறேன். பொதுவாக கருவிகள் குறித்த வழிகாட்டல்கள், பயன்பாட்டு எல்லைகள் நாம் உருவாக்கவில்லையென்பதே உண்மை. பலவித கட்டுரை மேம்பாடுகளை உருவாக்கிய நீங்கள், கருவிகள் குறித்தும் முன்மொழிந்தால் தெளிவான பாதையாக இது இருக்கும் என்றே எண்ணுகிறேன்.<font>**த<font color = "red">♥</font>உழவன்**</font><sup><big><font> **(உரை)** </font></big></sup> 07:50, 9 சனவரி 2019 (UTC)